Sextus Afranius Burrus

Sextus Afranius Burrus (natus ignoto anno, mortuus anno 62) praefectus praetorio temporibus Claudii et Neronis imperatorum fuit. Pater ei Sextus quidam fuit e tribu Voltinia, patria Vasio Vocontiorum in Gallia NarbonensiCIL XII,5842 (ut Lucii Duvii Aviti).

De cursu honorum
Tribunus legionis, deinde procurator rerum Liviae Drusillae ad annum 29 ac postea procurator Tiberii, Caligulae, ClaudiiCIL XII,5842 fuit. Praeterea "egregiae militaris famae"Tacitus, Annales, XII 42,1 habebatur. Anno 51 Agrippina Minore suadente solus praefectus praetorio factus estibidem. Cum Nero imperium suscepit fidem praetorianorum militum retinuitAnnales XII 69,1. Cum Seneca et Agrippina, matre imperatoris, primis annis Neronis imperii rem publicam administravitAnnales, XIII 2,1; 6,3. Agrippinae caedem recusavitAnnales, XIV 7,4 nec ei interfuit, sed Neronem vituperavitAnnales, XIV 10,2. Cum Nero divortium faceret cum Octavia, id etiam recusavitCassius Dio, LXVII 13. Anno 62 mortuus est (veneno a Nerone sublatus, ut quidam putant). Eo mortuo etiam auctoritas Senecae apud Neronem fracta erat. Successores Burri praefecti praetorio Gaius Ofonius Tigellinus et Lucius Faenius Rufus erant.

De persona scaenica
BurrhusSic a Racine scriptus. Burrus deformatio quaedam Italica nominis Graeci Pyrrhi fuisse videtur. fuit persona in celeberrima tragoedia Francogallici poetae Iohannis Racine, Britannicus inscripta (1669). Ubi partes paedagogi et boni consiliarii  agit, qui Neronem adulescentem ad bonas artes hortari atque a caede fratris Britannici avertere frustra conatur. Ita opponitur Narcisso, liberto Divi Claudii, qui partes mali consiliarii agit, omnium facinorum fautoris.

Praefectus praetorio sine nomine in Octavia pseudo-Senecana, utrum Burrus sit necne, dubium est. Secundum veritatem historicam tempore caedis Octaviae  Burri auctoritas apud Neronem iam nulla erat, sed persona mores honesti militis praebet, quod magis cum Burro congruit quam cum successore TigellinoSi quidem Taciti opinioni credimus..

 Notae 

Nexus externi

  Vasienses patrono suo... 

Categoria:Praefecti Praetorio
Categoria:Mortui 62
Categoria:Nati saeculo 1 a.C.n. aut 1